Държавен вестник, бр. 44, 2009 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  44
изисквания на Единния класификатор на длъж-
ностите в администрацията за длъжността и
специфичните изисквания на тази наредба.
Раздел II
Специфични изисквания за заемане на длъж-
ностите “оператор” и “координатор”
Чл. 4. (1) Специфичните изисквания за зае-
мане на длъжностите по чл. 2, ал. 1 се отнасят
до притежаване на допълнителна квалифика-
ция, физическо и психично здраве и психофизи-
ческа годност на кандидатите.
(2) Кандидатите трябва:
1. да имат компютърна компетентност и да
владеят чужд език;
2. да са с добро зрение (без далтонизъм ), с
добър слух и да не страдат от психични заболя-
вания;
3. да имат ясна дикция, без говорни дефекти;
4. да нямат психологически противопоказа-
ния за изпълнение на длъжността.
Чл. 5. Обстоятелствата по чл. 4, ал. 2, т. 1 се
установяват с документ и с резултат от прове-
дения конкурс.
Чл. 6. Обстоятелствата по чл. 4, ал. 2, т. 2 се
установяват чрез специализирани медицински
прегледи и се удостоверяват с медицински сви-
детелства и свидетелство от психодиспансер.
Чл. 7. Обстоятелствата по чл. 4, ал. 2, т. 3 се
установяват чрез интервюто.
Чл. 8. (1) Установяването на психологична-
та годност на кандидатите се извършва от екс-
перт-психолог на Министерството на извънред-
ните ситуации чрез провеждане на психологич-
но изследване, което трябва да докаже липсата
на психологически противопоказания и нали-
чие на психологически характеристики, необ-
ходими за успешното изпълнение на задълже-
нията за длъжността.
(2) Психологическите противопоказания за
изпълнение на длъжностите включват:
1. неразвити/недостатъчни комуникативни
умения (вкл. артикулация на вербалната реч,
умения за водене на разговор—активно слуша-
не, задаване на въпроси, анализ и синтез на
информация);
2. емоционална лабилност и много ниска
стресоустойчивост;
3. неустойчивост към монотонния труд и ру-
тинна дейност и прояви на хиперактивност;
4. агресивно поведение (вкл. словесна аг-
ресия, враждебно отношение, физическа аг-
ресия и др.);
5. наличие на психопатологични отклонения,
асоциално поведение и антисоциални наклон-
ности;
6. алкохолна и/или друга зависимост;
7. проблеми в социалните умения (нежела-
ние/неумение за работа в екип).
(3) Психологическите характеристики, не-
обходими за успешното изпълнение на задъл-
женията за длъжностите, включват:
1. комуникативни умения;
2. емоционална стабилност—стресоустойчи-
вост, уверено (асертивно) поведение;
3. мотивация за работа;
4. желание и умения за обучение;
5. гъвкавост и адаптивност;
6. социални компетенции:
а) умения за общуване с различни хора;
б) способност за работа в екип;
в) умения за зачитане на авторитети и спаз-
ване на дисциплина;
г) лесна вградимост, изразени способности
за създаване и поддържане на устойчиви, дове-
рителни взаимоотношения—само за длъжност-
та “координатор”;
д) умения за даване на коректна обратна
връзка, за овладяване на напрежението в ра-
ботната смяна—само за длъжността “коорди-
натор”;
е) умения за разтоварване на напрежението,
потушаване на конфликти—само за длъжност-
та “координатор”.
Раздел III
Ред за провеждане обучението на операторите
и координаторите
Чл. 9. (1) Новопостъпилите служители пре-
минават през първоначално обучение, което
трябва да осигури създаването на базови про-
фесионални знания и умения за изпълнение
на функциите по обслужване на спешни по-
виквания.
(2) Успешното завършване на първоначал-
ното обучение е условие за допускане до само-
стоятелна работа.
Чл. 10. (1) Минималният срок за първона-
чално обучение е 20 работни дни.
(2) Обучението се извършва по програма,
утвърдена от главния директор на главна ди-
рекция “Национална система 112” ( ГД “НС
112”) на Министерството на извънредните си-
туации.
(3) Обучението се провежда от експерти,
определени със заповед на главния директор на
ГД “НС 112”, или наети по договор външни екс-
перти.
(4) Обучението се провежда в учебната зала
на ГД “НС 112” в София и/или в районния
център 112 по местоназначение на служи-
телите.
Чл. 11. Първоначалното обучение се провеж-
да в три модула: